projecte-aina/catalan_government_crawling huggingface dataset:
El doctor Toshiyasu Ichioka, investigador del prestigiós centre d'investigació japonès RIKEN, ha participat en l'acte CERCA Conferència 2019, organtizada per la institució CERCA (Centres de Recerca de Catalunya) i celebrada el passat dijous 30 de maig al Born Centre de Cultura i Memòria.
Ichioka dirigeix l'oficina europea del RIKEN, la major institució de recerca del Japó.
El doctor Toshiyasu Ichioka, investigador del prestigiós centre d'investigació japonès RIKEN, durant la seva intervenció a la conferència CERCA 2019
La col·laboració de la Secretaria d'Universitats i Recerca amb les contraparts japoneses s'emmarquen en el Pla Japó del Govern de Catalunya 2016-2019.
Aquesta Secretaria coordina el Grup Universitats-Recerca del Pla Japó, que treballa per potenciar la col·laboració científica i les relacions amb el Japó, entre altres eixos.
El Pla Japó del Govern celebra aquest any el seu desè aniversari, ja que el primer Pla es va aprovar el 2009 i actualment està vigent el tercer, que cobreix el període entre 2016 i 2019.
Consulteu aquí el programa de la conferència.
El conseller Alfred Bosch intervindrà a l'acte, que se celebrarà al Recinte Modernista Sant Pau amb la presència del cònsol general del Japó a Barcelona
Catalunya i el Japó celebren enguany el desè aniversari del Pla Japó del Govern de la Generalitat.
Es tracta d'una eina de treball i coordinació impulsada pel Govern des del 2009 com a mecanisme de col·laboració permanent amb el país nipó.
Davant d'aquesta data assenyalada, la Generalitat de Catalunya ha organitzat un acte de celebració dels 10 anys del Pla sota el títol 'Catalunya-Japó: 10 anys d'oportunitats i èxits compartits' al Recinte Modernista de Sant Pau.
Serà dimarts 10 de desembre a les 12.30 h.
El conseller d'Acció Exterior, Relacions Institucionals i Transparència, Alfred Bosch, intervindrà a la benvinguda de l'acte, que comptarà amb la presència del cònsol general del Japó a Barcelona, Naohito Watanabe.
La secretària d'Acció Exterior i de la UE, Mireia Borrell, participarà a l'obertura i la cloenda de l'esdeveniment, i donarà pas al discurs inaugural de Lluc López, professor de la UOC, sobre el present i el futur del Japó i les oportunitats a Catalunya.
A continuació, hi haurà un diàleg sobre les relacions en l'àmbit de l'empresa i el turisme i, finalment, sobre la col·laboració científica i universitària entre els dos països.
A l'acte també es presentarà l'exposició 'Candor i coratge', organitzada per l'Arxiu Nacional de Catalunya en col·laboració amb el Consolat General del Japó a Barcelona en el marc del Pla Catalunya-Japó 2016-2019, una exposició sobre les relacions entre Catalunya i el Japó durant el segle XX.
La continuïtat del Pla Japó al llarg d'una dècada plasma la voluntat de Catalunya de refermar el Japó com a prioritat, així com de consolidar la presència de Catalunya al Japó.
Aquesta col·laboració s'ha reflectit en tres plans: el Pla Japó 2009-2011, el Pla Japó 2012-2015 i el Pla Japó 2016-2019.
Actualment, la Direcció General d'Afers Globals està treballant en l'elaboració del Pla Japó 2020-2023.
Un cop més, la permanència d'aquest pla referma la voluntat d'aprofundir les relacions i les col·laboracions en diferents àmbits entre ambdós països.
L'acte tindrà lloc dimarts 10 de desembre al Recinte Modernista de Sant Pau
La Comissió Europea ha iniciat els treballs de consulta pública sobre la propera generació de fons i programes de finançament europeu del Marc Financer Pluriennal post-2020, que és el pressupost a llarg termini de la Unió Europea, a fi i efecte que es cobreixin les necessitats i els reptes de la UE de la forma més eficaç i eficient tot garantint el màxim valor afegit a cada euro del pressupost europeu.
Aquestes consultes públiques formen part del procés de participació pública per a recollir els punts de vista de totes les parts interessades respecte els fons europeus post 2020.
Per participar-hi només cal respondre al qüestionari online disponible.
També es pot adjuntar un document de text complementari que no pesi més de 1MB.
Les aportacions es poden fer en qualsevol de les llengües oficials de la UE.
La Comissió Europea resumirà i publicarà les respostes un cop finalitzat el període de consulta.
Les aportacions rebudes es tindran en compte a l'hora d'establir les prioritats del Marc Financer Pluriennal post-2020 que la Comissió Europea preveu presentar al mes de maig de 2018.
La Comissió Europea encoratja a aquelles entitats que participin a la consulta a registrar-se al Registre de Transparència de la Unió Europea.
Aquestes són les consultes públiques obertes fins a la data:
Recerca i innovació, inversió, emprenedoria, PIMEs i mercat únic
Banca i finances, empresa i indústria, competència, consumidors, duanes, economia digital, economia, finances i l'euro, societat digital, energia, medi ambient, economia i societat digital, seguretat alimentària, prevenció del frau, afers institucionals, justícia i drets fonamentals, migració i asil, recerca i innovació, política regional, mercat únic, fiscalitat, transports, salut pública
Infraestructures del transport, energia, economia i societat digital, medi ambient, acció pel clima
Migració i asil, educació i formació, joventut, afers socials, política regional, veïnatge, ajuda humanitària i protecció civil, inclusió social, adaptació al canvi climàtic
Fronteres i seguretat, prevenció del frau, ajuda humanitària i protecció civil, empresa i indústria, economia i societat digital, economia, finances i l'euro, energia, recerca i innovació, transports
Consumidors, cultura i mitjans de comunicació, economia i societat digital, educació i formació, ocupació i afers socials, ampliació de la UE, veïnatge, ajuda humanitària, cooperació internacional i desenvolupament, justícia i drets fonamentals, migració i asil, política regional, recerca i innovació, aspectes econòmics de l'esport
Política regional, ocupació i afers socials, inclusió social, educació i formació professionals, recerca i innovació, empresa i indústria, energia, justícia i drets fonamentals, migració i asil, transports, desenvolupament rural, economia i societat digital, acció pel clima, afers marítims i pesca, reformes estructurals, joventut
Per a obtenir finançament de la Unió Europea conèixer les prioritats i els calendaris de les diferents convocatòries és molt útil.
Aquesta informació la trobarem als plans de treball anuals de cada fons o programa de finançament.
Els plans de treball són documents de la Comissió Europea on es recullen les prioritats d'aquell any respecte a cada fons europeu concret, s'indica la previsió de les diferents convocatòries, l'elegibilitat dels participants, les accions a desenvolupar, el calendari, etc.
Aquests són els plans de treball previstos per a l'any 2018 a data d'avui.
Consulta'ls i comença a preparar amb temps el teu projecte!
DG EMPL (Direcció General d'Ocupació, Afers Socials i Inclusió.
Pla de treball sobre ajuts i licitacions d'aquesta DG per a 2018
Prioritats del programa per 2018-2020
Mecanisme d'ajut humanitari i protecció civil
El jurat dels Premis Alfons Ortuño de l'Escola d'Administració Pública de Catalunya ha atorgat aquest vespre un premi especial al portal " ", que defineixen com un "projecte integrador dels fons europeus a Catalunya que han desenvolupat conjuntament la Secretaria d'Afers Exteriors i de la Unió Europea i la Delegació del Govern davant la Unió Europea del Departament d'Afers i Relacions Institucionals i Exteriors i Transparència".
Tots els guardonats amb la consellera Borràs i el director de l'EAPC, Agustí Colomines.
La consellera de Governació, Administracions Públiques i Habitatge, Meritxell Borràs, ha presidit l'acte de lliurament de la tercera edició d'aquests premis acompanyada del director de l'EAPC, Agustí Colomines; de la directora general de Funció Pública, Susanna Bouis, i del síndic de Comptes de Catalunya, Jaume Amat.
A l'acte, també hi han assistit el fill i el germà d'Alfons Ortuño.
La consellera Borràs ha dit que aquests premis corroboren que "els valors com l'emprenedoria, el compromís, la innovació, l'esforç per a la millora contínua, la flexibilitat, la capacitat d'adaptació o el treball transversal formen part també de l'Administració".
Així mateix, Borràs ha felicitat els premiats i ha assegurat que "el capital humà és el motor de canvi i de millora permanent que ens permet respondre a les noves necessitats.
Som el que som perquè fem el que fem".
En relació amb els projectes, la titular de Governació ha manifestat que " tots persegueixen un objectiu molt noble com és millorar la qualitat i l'eficiència dels serveis públics que oferim a la ciutadania des de les institucions".
Per acabar, Borràs ha animat els participants a presentar-se als European Public Sector Awards 2017 de l'European Institute of Public Administration, "perquè és una oportunitat per demostrar a Europa i al món que des de Catalunya també estem innovant en la gestió dels serveis públics".
L'Institut de Recerca i Tecnologia Agroalimentària (IRTA) de la Generalitat de Catalunya ha coordinat amb èxit un projecte de restauració de dues llacunes al Delta de l'Ebre, l'Alfacada i la Tancada.
L'objectiu d'aquest projecte era la restauració d'aquestes dues llacunes per tal de mitigar els efectes de la regressió de la costa i del canvi climàtic, així com la millora de l'estat de les espècies que habiten la zona.
En el cas concret de l'Alfacada, es van restaurar àrees de la llacuna original que havien estat transformades en zones de cultiu d'arròs.
Pel que fa a la llacuna de la Tancada, es va millorar l'estat ecològic i la connectivitat hidrològica de les antigues salines de Sant Antoni.
El resultat ha estat l'augment en 62 hectàrees de la superfície de les llacunes i aiguamolls adjacents, les quals han estat ràpidament ocupades per les aus del territori.
Els socis que han participat en aquest projecte són la Fundació Catalunya La Pedrera, el Parc Natural del Delta de l'Ebre (Departament de Territori i Sostenibilitat), la Direcció General de Sostenibilitat de la Costa i el Mar del Ministeri de Medi Ambient, Medi Rural i Marí, l'Institut Català del Sòl (INCASÒL) i Forestal Catalana.
El Programa LIFE+, instrument de finançament europeu dirigit a la conservació del medi ambient i la natura, ha subvencionat el 48,78% del projecte.
La resta de finançament ha estat aportada per la resta de socis.
Les llacunes restaurades gràcies a aquest projecte contribuiran a la biodiversitat del Delta de l'Ebre, territori de gran importància des del punt de vista ambiental, i a més a més s'espera que es converteixin en un element de dinamització turística sostenible.
Idiada Automotive Technology és un centre de disseny, enginyeria, assajos i serveis d'homologació per a la indústria de l'automòbil internacional.
El centre està ubicat a Santa Oliva a la província de Tarragona i participa en aquest projecte de seguretat a la carretera.
L'objectiu del projecte Seniors és la millora la mobilitat segura d'usuaris de la tercera edat, incloent-hi les persones obeses, com a ocupants d'automòbils de passatgers i usuaris de carreteres externes (vianants, ciclistes, e-bicicletes).
El projecte treballa en la reducció de la lesió augmentant la seguretat passiva del vehicle a través de desenvolupaments de procediments de proves específiques, així com eines innovadores i sistemes de seguretat.
El projecte investiga la causalitat i els mecanismes (biomecànica) de lesions dels usuaris de carreteres més grans basats en estudis de Substituts Humans Postmortem (PMHS), proves voluntàries, accidents i dades hospitalàries.
Per assolir aquest objectiu, el coneixement i els resultats es transfereixen mitjançant la cooperació amb entitats reguladores, de consum i d'assegurances.
A més, les condicions específiques de la gent gran (fragilitat, fragilitat) desafien el rendiment dels sistemes de seguretat existents que no es demostren que siguin tan eficaços per a gent gran com per als usuaris més joves de la carretera.
Aquests reptes s'han d'abordar augmentant el nivell de protecció d'aquest subgrup de conductors vulnerables.
El pressupost del projecte és de 2.885.587 euros.
El projecte finalitza a finals de maig de 2018.
En el marc de la iniciativa "Open Research Europe" es demana la creació d'una plataforma de publicació d'articles científics com a servei pels beneficiaris d'Horizon 2020.
La plataforma proporcionarà un lloc de publicació d'accés obert sense cost pels beneficiaris d'Horizon 2020.
Gestionarà tot el procés de publicació, des de la presentació i la pròpia publicació fins a la conservació i preservació posterior dels articles originals derivats del finançament d'Horizon 2020, e implementarà un sistema obert de revisió d'experts.
També es guardaran preimpressions.
Els articles publicats i les preimpressions quedaran disponibles de forma oberta per a tots els investigadors i ciutadans.
El licitador ha de personalitzar una infraestructura de publicació, prèviament existent, segons els requisits de la Comissió Europea, així com desenvolupar processos i polítiques per tal de que la plataforma funcioni correctament com a servei.
També haurà de participar en activitats de comunicació per la plataforma i gestionar el servei, així com publicar articles a la plataforma.
El contracte tindrà una durada de 4 anys.
L'European Data Incubator (EDI) és un projecte finançat per l'Horizon 2020 que té com a objectiu afermar la tecnologia i coneixement en big data fent d'incubadora de startups i pimes que facin servir eines big data de codi obert.
Les empreses seleccionades poden rebre 100.000 € de finançament equity free, a més de suport tècnic i empresarial.
Per ser seleccionat cal seguir els següents passos:
Hi ha de smart cities, medi ambient i energia, etc. També hi ha un repte transectorial on es demanar barrejar dades de diferents sectors del catàleg
2) Comprovar el catàleg de dades.
S'ofereixen mostres de sets de dades als que s'hauran d'accedir en cas de ser seleccionats.
Es demana jugar amb les dades i analitzar les opcions.
3) Presentar la sol·licitud a la següent plataforma.
Podeu tenir més informació el dia 24 d'abril a Barcelona a l'EU Startups Summit 2018.
El programa ISA 2 té l'objectiu de contribuir a la millora de la interoperabilitat (posada en comú d'informació mitjançant l'intercanvi de dades entre els seus respectius sistemes TIC) entre les administracions públiques europees, les empreses i els ciutadans eliminant així la fragmentació existent, fomentant la consecució d'objectius comuns i modernitzant el sector públic.
Aquest programa de treball consta de 53 accions centrades en el desenvolupament d'eines, serveis i marcs de treball en el camp de l'e-governança.
36 d'aquestes accions són continuació dels anteriors plans de treball.
10 accions són noves i 7 no necessiten de nou pressupost.
El pressupost per 2018 és de 26,4M €.
L'ERA-NET AXIS té com a objectiu promoure la investigació transversal i transfronterera amb l'objectiu general de millorar la coherència, la integració i la robustesa de la recerca sobre impacte climàtic i connectar-la a les necessitats de la societat.
A aquest efecte, AXIS pretén superar els límits entre comunitats científiques mitjançant projectes d'investigació interdisciplinaris o transdisciplinaris.
Es tracta d'una xarxa de 10 organitzacions finançadores, pertanyents a 9 països.
Així mateix, està cofinançada pel programa Horizon 2020.
La majoria de socis d'aquesta ERA-NET participen a la iniciativa JPI Climate, que treballa per la transició cap a baixes emissions en carboni.
L'objectiu d'aquesta convocatòria és ampliar el coneixement base que ajuda a guiar a la societat cap a la transició a la sostenibilitat.
En particular, a través de l'enteniment integrat dels riscos socials, polítics i ambientals associats al canvi climàtic.
Pretén contribuir a realitzar estimacions més acurades i quantificar millor les incerteses sobre els impactes climàtics que s'esperen en el cas de diferents escenaris socio-econòmics i per diferents nivells d'escalfament climàtic.
Ha de donar suport a polítiques d'adaptació per ser més resilients en el futur.
Poden participar sol·licitants situats a països on hi hagi organitzacions participants: Àustria, Bèlgica, Alemanya, França, Irlanda, Holanda, Noruega, Espanya i Suècia.
Als projectes poden participar socis d'altres països si aquests s'ho financen per si mateixos.
Les propostes requereixen de socis d'almenys 3 països participants a AXIS.
Si el coordinador no és d'un país elegible, no es tindrà en compte la candidatura.
Els projectes també han de mostrar compromís amb diferents parts interessades, públiques o privades.
La convocatòria consta de tres àrees temàtiques:
1) Avaluacions intersectorials i d'impacte climàtic a escala transversal
2) Integració d'impactes biofísics del canvi climàtic amb models econòmics
3) Camins per aconseguir els acords climàtics de París
Les propostes han d'estar adreçades almenys a una de les àrees temàtiques.
Els sol·licitants també han d'informar com es tractaran totes les dades generades al projecte (emmagatzematge i gestió).
Els projectes han de ser de mida petita o mitjana (0,3 – 2M €).
Data límit propostes prèvies: 18/06/2018
El PDR de Catalunya 2014-2020 preveu ajuts destinats a les explotacions agràries per donar resposta a les prioritats de millora de la viabilitat de les explotacions agràries i la competitivitat de tots els tipus d'agricultura i promoure les tecnologies agrícoles innovadores; restaurar, preservar i millorar els ecosistemes relacionats amb l'agricultura; i promoure l'eficiència dels recursos i fomentar el pas a una economia baixa en carboni i capaç d'adaptar-se al canvi climàtic en el sector agrari.
Primera instal·lació de joves agricultors i agricultores
Millora de la competitivitat de les explotacions agràries
Mitigació del canvi climàtic en explotacions agràries
El CGE és la integració de diversos ajuts adreçats a les explotacions agràries, d'acord amb el que estableix la normativa comunitària en matèria de desenvolupament rural.
La Direcció General de Cooperació Internacional i Desenvolupament (DG DEVCO) de la Comissió Europea ha publicat la present convocatòria amb l'objectiu de contribuir a que els països arribin a una cobertura universal de drets i salut sexual i reproductiva (SRHR) dels adolescents a l'Àfrica, especialment les adolescents (noies) i altres adolescents vulnerables.
Els objectius específics d'aquesta convocatòria de propostes són:
Els projectes hauran de tenir un pressupost mínim de 5 milions a 10 milions d'euros.
L'Agència Executiva per a la Petita i Mitjana Empresa (EASME) publica dues convocatòries:
L'objectiu principal d'ambdues és intensificar la cooperació entre clústers i xarxes empresarials, a través de països europeus i de fronteres sectorials i per donar suport a l'establiment d'associacions de clústers estratègics europeus per liderar la cooperació internacional de clústers en camps d'interès estratègic cap a tercers països més enllà d'Europa.
Tots els sol·licitants han d'estar registrats o haver presentat un registre a la Plataforma Europea de col·laboració en clústers (ECCP).
Els partenariats hauran de participar-hi almenys tres socis.
El Consell General de les Cambres Oficials De Comerç, Indústria i Navegació De Catalunya ha publicat l'anunci de la convocatòria d'ajuts econòmiques destinades al foment de l'ocupació 2020.
S'estableixen dues línies d'ajut destinades al foment de l'ocupació estable i l'autoocupació de joves beneficiaris del sistema nacional de garantia juvenil i que hagin participat en el "Plan de Capacitación en el marco del Programa Integral de Cualificación y Empleo" (PICE) cofinançat en un 91,89% pel Fons Social Europeu i la Iniciativa d'Ocupació Juvenil, a l'empara Programa Operatiu d'Ocupació Juvenil FSE 2014-2020.
Les convocatòries de les següents cambres de Comerç Indústria, Serveis i Navegació de Catalunya:
L'objecte de la convocatòria serà:
Pressupost: 303.15 0,00 € | Data límit: 31/12/2020 (o fins l'esgotament de l'import assignat)
DigiFed, amb finançament Horizon 2020, implementa un pla de negoci per a la sostenibilitat de la federació de centres d'innovació digital (DIH), alhora que proporciona mecanismes de suport significatius a persones i grups de pimes per afavorir la introducció de tecnologies digitals a les seves ofertes de productes i serveis.
DigiFed està obert a propostes que incloguin, entre d'altres, els següents camps:
Les propostes seran paneuropees (estats membres de la UE o països associats a H2020), fomentant la col·laboració transfronterera:
- amb socis / tecnologies facilitats per l'equip de DigiFed
- amb un proveïdor de tecnologia o un client (SME / RTO / Midcap / LE a Europa) que trieu.
Cada mig grau addicional d'escalfament global pot causar un nou ordre de magnitud de conseqüències perjudicials per a la salut planetària, així com la cohesió econòmica i social.
El fracàs de les polítiques econòmiques, financeres i industrials per mitigar i adaptar-se suficientment al canvi climàtic és més que mai una preocupació principal per a les societats de tot el món.
El compromís d'Europa d'accelerar els esforços en matèria d'adaptació al canvi climàtic i d'assolir la neutralitat i la resiliència climàtiques abans del 2050 s'emfatitza en el Pacte Verd Europeu i es recolzarà encara més amb el pla de recuperació econòmica europea de la pandèmia COVID-19.
En algunes regions i comunitats, l'adaptació incremental no serà suficient per mitigar els impactes del canvi climàtic en els sistemes socioecològics.
Necessiten formes radicals i transformadores de reduir la vulnerabilitat climàtica i construir la resiliència.
S'han desenvolupat i provat amb èxit a petita escala algunes solucions per a l'adaptació regional, que van des de tecnologies innovadores fins a solucions basades en la natura, nous models de negoci, així com innovacions socials i de governança.
Ara, el repte és ampliar i demostrar solucions sistèmiques a gran escala per desencadenar canvis de comportament i noves formes de presa de decisions, tot tenint en compte contextos locals i regionals.
Calen enfocaments multidisciplinaris que integrin les dimensions tecnològiques, digitals, empresarials, de governança, mediambientals i la innovació social per al desenvolupament de vies d'adaptació coherents amb els objectius del Pacte Verd Europeu i adaptats per donar suport a les regions i comunitats més exposades als impactes del canvi climàtic.
Les propostes haurien d'abordar només un dels següents subtemes:
Publicades mitjançant Ordre SSI / 242/2014, de 20 de febrer (BOE de 21 de febrer de 2014), les bases reguladores per a la concessió d'ajudes per a la realització d'activitats finançades per la Comissió Europea en el capítol de Joventut del Programa d'acció comunitari Erasmus +, es fa necessari adoptar una nova convocatòria, que desenvolupa el procediment per a la concessió d'ajudes a Associacions Estratègiques per donar resposta a la situació derivada de la Covid-19, Associacions per la Creativitat, per a l'exercici econòmic 2021, en règim de concurrència competitiva.
A més, el programa de treball de l'Agència Nacional estableix les següents prioritats nacionals, que seran tingudes en compte en la selecció i valoració dels projectes:
Els sol·licitants han de presentar la sol·licitud electrònica utilitzant únicament el formulari específic per a l'acció i disponible al lloc web de l'Agència Nacional ( http://www.erasmusplus.injuve.es/ ).